Ordonanța Curții (Camera a opta) din 7 martie 2013 – Szarvas/Ungaria
(Cauza C‑389/12 P)
„Recurs – Articolul 181 din Regulamentul de procedură – Acțiune formulată de o persoană fizică sau juridică împotriva unui stat membru – Necompetență vădită a Tribunalului – Recurs vădit inadmisibil – Recurs vădit nefondat”
1.                     Recurs – Motive – Lipsa indicării elementelor criticate din ordonanța atacată a Tribunalului – Neidentificarea erorii de drept invocate – Inadmisibilitate [art. 256 TFUE; Statutul Curții de Justiție, art. 58 primul paragraf; Regulamentul de procedură al Curții, art. 168 alin. (1) lit. (d) și art. 169] (a se vedea punctele 11 și 12)
2.                     Procedură jurisdicțională – Acțiunea unei persoane fizice sau morale ce vizează asigurarea respectării dreptului Uniunii de către un stat membru – Necompetența instanței Uniunii – Inadmisibilitate vădită (a se vedea punctul 13)
Obiectul
Recurs formulat împotriva Ordonanței Tribunalului (Camera a treia) din 26 iunie 2012, Szarvas/Republica Ungară (T‑129/12), prin care Tribunalul a respins acțiunea având ca obiect anularea legislației maghiare aplicabile în materia dobândirii bunurilor imobiliare și a deciziilor enumerate în hotărârea pronunțată de Fejér Megyei Bíroság (Tribunalul Districtual Fejér) din 23 noiembrie 2011 în cadrul unui litigiu privind plata taxelor în urma încheierii unui contract de vânzare‑cumpărare de bunuri imobiliare, și o acțiune în despăgubire care vizează obținerea reparării prejudiciului pretins suferit
Dispozitivul
1)
Respinge recursul.
2)
Domnul Szarvas suportă propriile cheltuieli de judecată.